Source: https://e-justice.europa.eu/content_serving_documents-373-hr-printMS-mt.do?member=1
Timestamp: 2019-10-15 20:57:05+00:00
Document Index: 577355

Matched Legal Cases: ['qorti ', 'qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'qorti ']

Notifika ta' dokumenti - il-Kroazja
L-aġenziji kompetenti Kroati ta’ trażmissjoni għan-notifika ta’ dokumenti barra mill-pajjiż huma kif ġej:
- fil-każ ta’ dokumenti ġudizzjarji, il-qorti li hija obbligata li tinnotifika;
- fil-każ ta’ dokumenti ekstraġudizzjarji, il-qorti muniċipali (općinski sud) li fit-territorju tagħha tkun domiċiljata, abitwalment residenti jew stabbilita l-persuna li lilha jrid jiġi notifikat id-dokument;
- fil-każ ta’ dokumenti li ġew ċertifikati jew maħruġa minn nutara, il-qorti muniċipali li fit-territorju tagħha jkunu stabbiliti.
L-aġenziji ta’ trażmissjoni huma l-qrati muniċipali, il-qrati tal-kontej (županijski sudovi), il-qrati kummerċjali (trgovački sudovi), il-Qorti Kummerċjali Għolja (Visoki trgovački sud) u l-Qorti Suprema (Vrhovni sud Republike Hrvatske).
Il-President tal-Qorti Suprema jista’ jawtorizza qorti muniċipali waħda biss jew ftit minnhom biss fit-territorju ta’ qorti tal-kontea waħda jew aktar biex iwettqu l-kompiti ta’ notifika.
L-aġenziji riċeventi tas-servizz fir-Repubblika tal-Kroazja huma:
- il-qorti muniċipali li fit-territorju tagħha jridu jiġu notifikati d-dokumenti, kif indikat fil-bażi ta’ dejta tal-qrati.
Il-qrati muniċipali bil-kompetenza territorjali tagħhom huma indikati bħala fil-bażi ta’ dejta tal-qrati.
Lista tal-postijiet f’ordni alfabetika b’kodiċijiet postali tinsab fil-bażi ta’ dejta tal-qrati.
- L-Artikolu 2(4)(c)
Id-dokumenti jistgħu jiġu riċevuti bil-posta fir-Repubblika tal-Kroazja.
- L-Artikolu 2(4)(d)
Il-Kroazja se taċċetta l-formoli standard mimlija bil-lingwa Kroata.
Il-korp ċentrali responsabbli biex (a) jagħti informazzjoni lill-aġenziji ta’ trażmissjoni; (b) ifittex soluzzjonijiet għal kwalunkwe diffikultà li tista’ tinqala’ matul it-trażmissjoni ta’ dokumenti għan-notifika; (c) imexxi, f’każijiet eċċezzjonali, fuq talba tal-aġenzija ta’ trażmissjoni, talba għal notifika lill-aġenzija riċeventi kompetenti, huwa:
Skont il-liġi Kroata ma hemm l-ebda perjodu massimu li fih iridu jiġu notifikati d-dokumenti.
Il-Kroazja se taċċetta ċ-ċertifikati tan-notifika bil-lingwa Kroata.
Ma ġiet stabbilita l-ebda miżata uniformi biex jiġu koperti l-ispejjeż tan-notifika fir-Repubblika tal-Kroazja.
a) Ir-Repubblika tal-Kroazja mhijiex kontra n-notifika ta’ dokumenti permezz ta’ aġenti diplomatiċi jew konsulari skont il-kundizzjonijiet stabbiliti fl-Artikolu 13(1);
b) Ir-Repubblika tal-Kroazja opponiet in-notifika ta’dokumenti mill-qrati tal-Istati Membri fuq parti li tinsab fil-Kroazja, sakemm id-dokumenti ma jkunux se jiġu notifikati lil ċittadini tal-Istat Membru li fih joriġinaw id-dokumenti (l-Artikolu 13(2)).
In-notifika diretta mhijiex permessa skont il-liġi Kroata.
a) Il-qrati Kroati jistgħu jaqtgħu sentenzi jekk jiġu ssodisfati l-kundizzjonijiet stabbiliti fl-Artikolu 19(2).
b) Mhux se tkun permessa talba għal eżenzjoni mid-dekadenza jekk tiġi ppreżentata aktar minn sena wara l-adozzjoni tas-sentenza.
Il-ftehim jew l-arranġament li huma parti minnu l-Istati Membri skont il-kundizzjonijiet stabbiliti fl-Artikolu 20(2) tar-Regolament huwa:
- il-Ftehim bejn ir-Repubblika tal-Kroazja u r-Repubblika tas-Slovenja tas-7 ta’ Frar 1994 dwar l-assistenza legali f’materji ċivili u kriminali.
L-aħħar aġġornament: 19/03/2018